钦定古今图书集成/明伦汇编/闺媛典/第285卷 > 皇清十八 > 胡镌妻方氏
## 钦定古今图书集成/明伦汇编/闺媛典/第285卷 > 皇清十八 > 胡镌妻方氏

按《定远县志》：方氏，名之淑，勋戚胡镌妻，增广生日昇女。少适镌，事太姑孝。顺治初，勋产废，镌贫无立锥，淑取麦鞂为帽，易米以进舅姑。舅姑殁，镌亦继亡。淑营丧于先驸马飨堂之侧，朝夕往，兜土累冢。或曰：“冢高矣。” 淑曰：“及予未亡，稍加焉，死则已耳。” 会弟誉章夭，母黄氏病危，乃归宁，苦节终老。